**Ministru kabineta noteikumu projekta**

**„Statistikas izstrādes, datu iegūšanas, apstrādes, analīzes un izplatīšanas pakalpojumu nodrošināšanas izmaksu apmērs” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Statistikas izstrādes, datu iegūšanas, apstrādes, analīzes un izplatīšanas pakalpojumu nodrošināšanas izmaksu apmērs” (turpmāk – MK noteikumu projekts) ir izstrādāts saskaņā ar 2015.gada 4.jūnijā Saeimā pieņemtā Statistikas likuma[[1]](#footnote-1) 7. panta trešās daļas 2. punktu un 7. panta ceturto daļu. MK noteikumu projekts stāsies spēkā 2016.gada 1.janvārī, vienlaicīgi ar Statistikas likumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pēc Statistikas likuma spēkā stāšanās 2016.gada 1.janvārī, statistikas iestādes statistikas izstrādes, datu iegūšanas, apstrādes, analīzes un izplatīšanas pakalpojumus (turpmāk – Pakalpojumi) nodrošinās Oficiālās statistikas programmas ietvaros. Šo programmu saskaņā ar Statistikas likuma 6.panta otro daļu apstiprinās Ministru kabinets un tās izpilde notiks statistikas iestādei valsts budžeta likumā noteiktās apropriācijas ietvaros.Lai Pakalpojumus iekļautu Oficiālās statistikas programmas ietvaros, tai saskaņā ar Statistikas likuma 5.pantu jāatbilst konkrētiem kritērijiem.Izņēmuma kārtā, var būt gadījumi, ka valsts institūcijai var rasties vajadzība saņemt Pakalpojumus, kas nav iekļauti Oficiālās statistikas programmā. Saskaņā ar Statistikas likuma 7.panta trešās daļas 2.punktu gadījumos, kad Pakalpojumu nodrošināšana nav iekļauta Oficiālās statistikas programmā, valsts institūcija var pieprasīt statistikas iestādei nodrošināt Pakalpojumus, kuri nav iekļauti Oficiālās statistikas programmā un kuru nodrošināšana ietver oficiālās statistikas nodrošināšanā neievāktu datu iegūšanu vai papildu datu apstrādi.MK noteikumu projekts regulē tikai tādu Pakalpojumu izmaksu apmēra noteikšanu, kas tiek nodrošināti statistikas jomā, bet neregulē papildus datu apstrādes vai datu iegūšanas izmaksu apmēra noteikšanu, ja papildus datu apstrāde vai datu iegūšana paredzēta administratīviem mērķiem.Lai arī kopumā statistikas iestāžu skaits var sasniegt 60 valsts institūcijas, saskaņā ar Centrālās statistikas pārvaldes rīcībā esošu informāciju, Pakalpojumu līdz šim Valsts statistikas likuma ietvaros ir nodrošinājusi tikai Centrālā statistikas pārvalde. Un arī ļoti ierobežotā apjomā. 2014.gadā vienu reizi (Pakalpojums tika sniegts Latvijas Bankai, veicot datu iegūšanu ar tiešo interviju palīdzību. Lai uzlabotu respondentu atbildētību, pēc Latvijas Bankas lūguma Centrālā statistikas pārvalde veica USB atmiņu karšu iegādi un pasniedza tās respondentiem). 2015.gadā nav sniegts Pakalpojums, kā arī 2016.gadā nav plānots. Tas skaidrojams ar apstākli, ka statistikas izstrādes pakalpojumus jānodrošina Oficiālās statistikas programmas ietvaros, kā arī to, ka tikai Centrālā statistikas pārvalde ir iestāde, kas darbojas tikai statistikas jomā. Citām iestādēm papildus datu apstrādes vai datu iegūšanas pakalpojumu sniegšana var būt saistīta ar administratīviem mērķiem, kuru izmaksu apmēru noteikšanu MK noteikumu projekts neregulē. Statistikas iestādes atbildība un kompetence ir novērtēt, vai Pakalpojumu nodrošināšanai rodas faktiskās izmaksas, vai nē. Ja Pakalpojuma apjoms ir neliels, kas nerada statistikas iestādei papildus izmaksas, tad to nodrošina bezmaksas. Gadījumos, ja Statistikas iestādei par Pakalpojuma nodrošināšanu rodas izmaksas, MK noteikumu projekta 2.punkts paredz, ka statistikas iestāde valsts institūcijai par Pakalpojuma nodrošināšanu var pieprasīt samaksu, kas sedz pilnā apmērā Pakalpojuma nodrošināšanas faktiskās izmaksas, saskaņā ar savstarpēji saskaņotu izmaksu aprēķinu. Tā kā pakalpojums tiks nodrošināts, iestādēm sadarbojoties Valsts pārvaldes iekārtas likumā noteiktajā kārtībā, tad slēdzot starpresoru vienošanos vai sadarbības līgumu, izmaksu aprēķins būs to sastāvdaļa.MK noteikumu projektā nevar noteikt konkrētas izmaksas par Pakalpojumu nodrošināšanu, jo ļoti plašs ir Pakalpojumu ietvaros nodrošināmo darbu veids, kuri nav iepriekš precīzi identificējami- statistikas izstrāde, datu iegūšana, apstrāde, analīze, izplatīšana, un katrs no tiem var veidot dažādas izmaksu pozīcijas, kuras nevar noteikt statiskas kā cenrādi, jo lielākā daļa ir mainīgas, atkarībā no Pakalpojuma izpildē iesaistāmo nodarbināto skaita, amata, transporta izmaksām, papildus nepieciešamajiem preču un pakalpojumu iepirkumiem, utt.Statistikas iestāde ieņēmumus no Pakalpojumiem uzskaita Ministru kabineta 2005.gada 27.decembra noteikumos Nr.1032 “Noteikumi par budžetu ieņēmumu klasifikāciju” noteiktajā ieņēmumu grupā “Ieņēmumi no maksas pakalpojumiem un citi pašu ieņēmumi”. |
| 3. | Projekta izstrādē iesaistītās institūcijas | MK noteikumu projekta izstrādē ir iesaistīta Centrālā statistikas pārvalde, kas ir oficiālās statistikas sistēmas vadošā iestāde, un galvenā Pakalpojumu nodrošinātāja. |
| 4. | Cita informācija | Nav.  |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt  |  Valsts institūcijas, tai skaitā statistikas iestādes. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekta tiesiskais regulējums nemaina sabiedrības mērķgrupas tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Valsts institūcijas Pakalpojumus saņem ikgadējā finanšu budžeta ietvaros. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav |
| 2. | Sabiedrības līdzdalība projekta izstrādē | Centrālā statistikas pārvalde un Ekonomikas ministrija MK noteikumu projektu publicēja savā tīmekļa vietnē sabiedrības līdzdalības nodrošināšanai. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | MK noteikumu projekta izpildi nodrošinās statistikas iestādes.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Veicamās funkcijas un uzdevumi netiek paplašināti vai sašaurināti.  |
| 3. | Cita informācija | Nav.  |

Anotācijas III, IV, un V sadaļa – projekts šīs jomas neskar.

Ekonomikas ministre D. Reizniece-Ozola

Vīza: Valsts sekretārs R. Beinarovičs

15.12.2015

812

M.Deaks

67366642

Madars.Deaks@csb.gov.lv

1. Aplūkojams: (<https://www.vestnesis.lv/op/2015/118.3?search=on>). [↑](#footnote-ref-1)